钦定古今图书集成/明伦汇编/官常典/第738卷 > 薛绶
## 钦定古今图书集成/明伦汇编/官常典/第738卷 > 薛绶

按《明外史薛斌传》：斌子寿童，方五岁，从从父文贵引
见。仁宗立，命嗣伯，赐名绶。长骁勇善战。正统十四年
秋，与成国公朱勇等遇寇于鹞儿岭，军败，弦断矢尽，
绶犹持空弓击寇，寇怒，支解之。既而知其本蒙古也，
曰：“此吾同类，宜勇健若此。”相与哭之，谥武毅。子辅，孙
勋，并得嗣伯。勋子玺，乃嗣指挥使如券。